*«Հավելված № 1*

*Հայաստանի Հանրապետության կրթության, գիտության, մշակույթի և սպորտի նախարարի*

*2020 թվականի \_\_\_\_\_\_\_\_\_\_\_\_\_\_\_\_\_*  *\_\_\_\_\_ -ի*

*№ \_\_\_\_\_\_\_\_\_ ­­­­­­­­­­­­-Ա/2 հրամանի*

Կ Ա Ն Ո Ն Ա Կ Ա Ր Գ

«ԼԱՎԱԳՈՒՅՆ ՄԱՐԶԱԿԱՆ ԸՆՏԱՆԻՔ» 2021 ԹՎԱԿԱՆԻ ՄՐՑՈՒՅԹԻ

I. ՆՊԱՏԱԿԸ ԵՎ ԽՆԴԻՐՆԵՐԸ

1. 2021 թվականին անցկացվող «Լավագույն մարզական ընտանիք» մրցույթի *(այսուհետ` Մրցույթ)* նպատակն է՝ անհատի բազմակողմանի ու ներդաշնակ զարգացումը, բնակչության առողջության ամրապնդումը, առողջ ապրելակերպի ձևավորման գործում ֆիզիկական կուլտուրայի և սպորտի դերի բարձրացումը, բնակչության ակտիվ հանգստի կազմակերպումը:
2. Մրցույթի խնդիրներն են` տարածքային կառավարման և տեղական ինքնակառավարման մարմինների կողմից ֆիզկուլտուրայի և սպորտի ուղղությամբ կատարվող աշխատանքների խթանումը, բնակչության շրջանում ֆիզիկական կուլտուրայի և սպորտի քարոզումը, բնակչության ֆիզիկական դաստիարակությանը, ֆիզիկական կուլտուրայով և սպորտով զբաղվելու համար նպաստավոր պայմանների ստեղծումը, ֆիզիկական կուլտուրայի և սպորտի միջոցով ընտանեկան կապերի ամրապնդում և առողջ կենսակերպի գաղափարների արմատավորումը, հաշմանդամային սպորտի զարգացման խթանումը, սոցիալական հավասարության խթանումը, հաշմանդամություն ունեցող անձանց շրջանում բարոյահոգեբանական մթնոլորտի բարելավումը։

II. ԺԱՄԿԵՏԸ ԵՎ ՎԱՅՐԸ

1. Մրցույթն անցկացվելու է տվյալ օրացուցային տարվա հունիս-հուլիս ամիսներին՝ 2 փուլով. 1-ին փուլը` մարզային, 2-րդ փուլը` եզրափակիչ:

1) 1-ին փուլն անցկացվելու է հունիսի 5-ից մինչև հունիսի 30-ն ընկած ժամանակահատվածում` Հայաստանի Հանրապետության մարզերում, Երևան քաղաքում և Արցախի Հանրապետությունում:

2) 2-րդ՝ հանրապետական եզրափակիչ փուլի մրցումներն անցկացվելու են 3 օրում` Ծաղկաձոր քաղաքում: Եզրափակիչ փուլի անցկացման ստույգ ժամկետի մասին Հայաստանի Հանրապետության կրթության, գիտության, մշակույթի և սպորտի նախարարության *(այսուհետ` Նախարարություն)* կողմից կտեղեկացվի լրացուցիչ:

III. ԿԱԶՄԱԿԵՐՊՈՒՄԸ ԵՎ ԱՆՑԿԱՑՈՒՄԸ

1. Մրցույթի նախապատրաստման և անցկացման աշխատանքները համակարգում է Նախարարությունը:
2. 1-ին՝ մարզային փուլի կազմակերպման և անցկացման անմիջական պատասխանատվությունը կրում են Հայաստանի Հանրապետության մարզպետարանների, Երևանի քաղաքապետարանի, Արցախի Հանրապետության ռազմահայրենասիրության, երիտասարդության, սպորտի և տուրիզմի նախարարության համապատասխան վարչությունները և բաժինները:
3. Հանրապետական եզրափակիչ փուլի մրցումների անցկացման անմիջական պատասխանատվությունը կրում է Նախարարության կողմից հաստատված մրցավարական հանձնաժողովը։
4. Մրցույթի առաջին, երկրորդ փուլերի ընթացքում վնասվածքներ ստացած մասնակիցների բուժումը կատարվում է Հայաստանի Հանրապետության օրենսդրությամբ սահմանված կարգով:

IV. ՄԱՍՆԱԿԻՑՆԵՐԸ

1. Մրցույթն անցկացվում է չորս տարիքային խմբերով՝

1) 1-ին տարիքային խումբ` 6-ից 8 տարեկան երեխա ունեցող ընտանիքներ (2013-2015 թթ).

2) 2-րդ տարիքային խումբ` 9-ից 11 տարեկան երեխա ունեցող ընտանիքներ (2010-2012 թթ).

3) 3-րդ տարիքային խումբ` 12-ից 14 տարեկան երեխա ունեցող ընտանիքներ (2007-2009 թթ).

4) 4-րդ տարիքային խումբ` 15-ից 16 տարեկան երեխա ունեցող ընտանիքներ (2006-2005 թթ):

1. Հաշմանդամություն ունեցող անձանց *(հայրը կամ մայրը սայլակով)* ընտանիքները եզրափակիչ փուլի մրցույթին մասնակցում են 2 տարիքային խմբով։ Հաշմանդամություն ունեցող անձանց ընտանիքներում երեխայի տարիքային խումբն է` 6-9 (2015-2012 թթ.) և 10-13 (2011-2008 թթ.) տարեկան:
2. Մասնակցության պայմաններն են`

1) Մրցույթի 1-ին մարզային փուլին կարող են մասնակցել բոլոր ընտանիքները, որոնք ունեն բժշկի թույլտվություն: Ընտանիքի կազմը` 3 անձ *(հայրը, մայրը և երեխան` անկախ սեռից),*

2) ընտանիքը մրցույթին մասնակցում է միասնական համազգեստով*,*

3) յուրաքանչյուր ընտանիք իրավունք ունի մասնակցելու միայն մեկ տարիքային խմբի մրցույթին:

1. Մրցույթի 2-րդ` հանրապետական եզրափակիչ փուլին մասնակցում են Հայաստանի Հանրապետության մարզերում, Երևան քաղաքում և Արցախի Հանրապետությունում 1-ին փուլում ըստ տարիքային խմբերի մրցանակային 1-ին տեղը գրաված ընտանիքները: Հաշմանդամություն ունեցող անձանց մրցույթում Հայաստանի Հանրապետության մարզերից մասնակցում են մեկական ընտանիք և Արցախի Հանրապետությունից 2-ական, իսկ Երևան քաղաքից` 12 ընտանիքներ *(հայրը կամ մայրը* *սայլակով)*:

V. ՄՐՑՈՒՅԹԻ ՄԱՐԶԱՁԵՎԵՐԸ (ՉՈՐՍ ՏԱՐԻՔԱՅԻՆ ԽՄԲԵՐԻ ՀԱՄԱՐ)

1. Մրցույթի մրցաձևերն են*՝*

1) խաղային փոխանցավազք 30 մ,

2) վարժություն բասկետբոլի գնդակով,

3) թենիսի գնդակի նետում,

4) խաղային փոխանցավազք` թենիսի գնդակով,

5) հեռացատկ (տեղից),

6) խաղային փոխանցավազք 80 մ (30 մ + 30 մ + 20 մ)։

1. Մրցույթի ընթացքում յուրաքանչյուր խախտման համար ընտանիքին տրվում է տուգանային միավոր (ըստ մրցաձևերի):
2. Յուրաքանչյուր մարզաձևում մեկից ավելի ընտանիքների արդյունքների հավասարության դեպքում առավելությունը համապատասխանաբար տրվում է`

1) ընտանիքի կազմում ավելի մեծ տարիքի *(գումարային)* ծնողներ ունեցողին,

2) ընտանիքի կազմում աղջիկ երեխա ունեցողին,

3) ընտանիքի կազմում ավելի փոքր տարիքի երեխա ունեցողին:

1. Մրցույթի յուրաքանչյուր մարզաձևում որոշվում են 1-12-րդ տեղերը` հետևյալ կերպ. 1-ին տեղ` 12 միավոր, 2-րդ տեղ` 11 միավոր, և այդպես մինչև 12-րդ տեղը:
2. Ընդհանուր միավորներով հաղթող ընտանիքը որոշվում է առանձին մարզաձևում ձեռք բերած միավորների առավելագույն գումարով: Մեկից ավելի ընտանիքների միավորների հավասարության դեպքում առավելությունը համապատասխանաբար տրվում է`

1) առանձին մարզաձևերում առավել բարձր մրցանակային տեղեր գրաված ընտանիքին,

2) ընտանիքի կազմում ավելի մեծ տարիքի *(գումարային)* ծնողներ ունեցողին,

3) ընտանիքի կազմում աղջիկ երեխա ունեցողին,

4) ընտանիքի կազմում ավելի փոքր տարիքի երեխա ունեցողին:

1. Հաղթող է ճանաչվում այն ընտանիքը*,* որը բոլորից արագ է ավարտում վարժությունը *(վայրկյան):*

VI. ՄՐՑՈՒՅԹԻ ՄԱՐԶԱՁԵՎԵՐԸ ՍԱՅԼԱԿՈՎ ՏԵՂԱՇԱՐԺՎՈՂ

ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ ԱՆՁ ՈՒՆԵՑՈՂ ԸՆՏԱՆԻՔՆԵՐԻ ՀԱՄԱՐ

(ՄԵԿ ՏԱՐԻՔԱՅԻՆ ԽՄԲԻ ՀԱՄԱՐ)

1. Մրցույթի մրցաձևերն են*՝*

1) խաղային փոխանցավազք 30 մ,

2) վարժություն բասկետբոլի գնդակով,

3) խաղային փոխանցավազք` թենիսի գնդակով,

4) խաղային փոխանցավազք 80 մ (30 մ + 30 մ + 20 մ),

5) օղակներով նետումներ նշանակետին,

6) հավաքիր «ՀԱՂԹԱՆԱԿ» բառը:

1. Յուրաքանչյուր մարզաձևում մեկից ավելի ընտանիքների արդյունքների հավասարության դեպքում առավելությունը համապատասխանաբար տրվում է`

1) ընտանիքի կազմում ավելի մեծ տարիքի *(գումարային)* ծնողներ ունեցողին.

2) ընտանիքի կազմում աղջիկ երեխա ունեցողին.

3) ընտանիքի կազմում ավելի փոքր տարիքի երեխա ունեցողին:

1. Մրցույթի յուրաքանչյուր մարզաձևում որոշվում են 1-ինից 12-րդ տեղերը հետևյալ կերպ. 1-ին տեղ` 12 միավոր, 2-րդ տեղ` 11 միավոր, և այդպես մինչև վերջին տեղը:
2. Ընդհանուր միավորներով հաղթող ընտանիքը որոշվում է առանձին մարզաձևում ձեռք բերած միավորների առավելագույն գումարով: Մեկից ավելի ընտանիքների միավորների հավասարության դեպքում առավելությունը համապատասխանաբար տրվում է`

1) առանձին մարզաձևերում առավել բարձր մրցանակային տեղեր գրաված ընտանիքին,

2) ընտանիքի կազմում ավելի մեծ տարիքի *(գումարային)* ծնողներ ունեցողին,

3) ընտանիքի կազմում աղջիկ երեխա ունեցողին,

4) ընտանիքի կազմում ավելի փոքր տարիքի երեխա ունեցողին:

VII. ՊԱՐԳԵՎԱՏՐՈՒՄԸ

1. Մրցույթի 1-ին մարզային փուլում ընդհանուր թիմային հաշվարկում յուրաքանչյուր տարիքային խմբում մրցանակային տեղեր գրաված ընտանիքները պարգևատրվում են Նախարարության համապատասխան կարգի հավաստագրերով և դրամական մրցանակներով.

1) 1-ին տեղ` 100.0 հազար *(մեկ հարյուր հազար)* դրամ,

2) 2-րդ տեղ` 90.0 հազար *(իննսու հազար)* դրամ,

3) 3-րդ տեղ` 70.0 հազար *(յոթանասուն հազար)* դրամ:

1. Մրցույթի 2-րդ` հանրապետական եզրափակիչ փուլում չորս տարիքային խմբերում և հաշմանդամություն ունեցող անձ ունեցող երկու տարիքային խմբերում ընդհանուր թիմային հաշվարկում մրցանակային 1-ին, 2-րդ, 3-րդ տեղերը գրաված ընտանիքները պարգևատրվում են` համապատասխանաբար 350.0 հազար *(երեք հարյուր հիսուն հազար),* 300.0 հազար *(երեք հարյուր հազար)* և 250.0 հազար *(երկու հարյուր հիսուն հազար)* դրամ դրամական մրցանակներով, մեդալներով, հուշանվերներով, և նրանց տրվում են վկայագրեր:
2. Մրցույթի 2-րդ` հանրապետական եզրափակիչ փուլում յուրաքանչյուր տարիքային խմբում առանձին մարզաձևերից առաջին տեղերը գրաված ընտանիքները, ինչպես նաև հաշմանդամություն ունեցող անձ ունեցող ընտանիքները Նախարարության կողմից պարգևատրվում են 45.0 հազար (քառասուն հինգ հազար), 2-րդ տեղերը 35.0 հազար (երեսուն հինգ հազար) և 3-րդ տեղերը՝ 25.0 հազար (քսան հինգ հազար) դրամ մրցանակներով:
3. Պարգևատրվում են նաև հանրապետական եզրափակիչ փուլում ընտանիքների ամենակրտսեր մասնակիցը և հաշմանդամություն ունեցող անձ ունեցող ընտանիքների ամենակրտսեր մասնակիցը՝ 45.0 հազարական (քառասուն հինգ հազար) դրամով:
4. Հանրապետական եզրափակիչ փուլի մրցույթում ընդհանուր հաշվարկով առաջին, երկրորդ, երրորդ տեղերը գրաված պատվիրակությունները պարգևատրվում են համապատասխան գավաթներով:

VIII. ԾԱԽՍԵՐԸ

1. Մրցույթի 1-ին՝ մարզային փուլում մրցանակային տեղեր գրաված ընտանիքներին հավաստագրեր, դրամական մրցանակներ, մրցավարների օրապահիկ, մարզագույք հատկացնում է Նախարարությունը:
2. Մրցույթի 2-րդ` հանրապետական եզրափակիչ փուլի կազմակերպման և անցկացման հետ կապված ծախսերը (մրցումների անցկացման համար մարզագույք, անհրաժեշտ պարագաներ և մրցավարների մարզահագուստ, մասնակից բոլոր երեխաների համար նվերներ, գովազդային նյութերի պատրաստում, մրցավարների գործուղում, գիշերավարձ, սնունդ, ճանապարհածախս, մրցավարներին դրամական պարգև, մրցանակային տեղեր գրաված թիմերին դրամական մրցանակներ, վկայագրեր, մեդալներ, հուշանվերներ` մրցանակային տեղեր գրաված ընտանիքներին և պատվավոր հյուրերին, գրենական պիտույքների ձեռքբերում, ռադիոհանգույցի ապահովում, տրանսպորտային միջոցների ապահովում, վրանների մետաղական կոնստրուկցիայի մոնտաժում և ապամոնտաժում, մարզադաշտի վարձակալում, շուրջօրյա շտապ օգնության բժշկական ծառայություն և գավաթներ թիմային հաշվարկով, մրցանակային տեղեր գրաված մարզերին) կատարվում են Հայաստանի Հանրապետության տվյալ օրացուցային տարվա պետական բյուջեի միջոցների հաշվին` «Լավագույն մարզական ընտանիք» մրցույթի անցկացում» ծրագրով:
3. Մրցույթի 2-րդ` հանրապետական եզրափակիչ փուլի մասնակից ընտանիքների և յուրաքանչյուր մարզի մեկ ներկայացուցչի գործուղման հետ կապված ծախսերը (գիշերավարձ, սնունդ և ճանապարհածախս) կատարվում են Հայաստանի Հանրապետության տվյալ օրացուցային տարվա պետական բյուջեի միջոցների հաշվին` «Լավագույն մարզական ընտանիք» մրցույթի անցկացում» ծրագրով, իսկ մասնակից ընտանիքների մարզահագուստի ծախսերը հոգում են գործուղող կազմակերպությունները` Հայաստանի Հանրապետության մարզպետարանները, Երևանի քաղաքապետարանը և Արցախի Հանրապետության ռազմահայրենասիրության, երիտասարդության, սպորտի և տուրիզմի նախարարությունը:

IX. ՀԱՅՏԵՐԸ

1. 1-ին փուլի մասնակից ընտանիքները հայտերը ներկայացնում են Հայաստանի Հանրապետության մարզպետարանների, Երևանի քաղաքապետարանի և Արցախի Հանրապետության ռազմահայրենասիրության, երիտասարդության, սպորտի և տուրիզմի նախարարության համապատասխան վարչություններ և բաժիններ՝ մինչև տվյալ օրացուցային տարվա մայիսի 30-ը:
2. Մրցույթի 2-րդ՝ հանրապետական եզրափակիչ փուլի մասնակցության անվանական հայտերը (հաստատված մարզպետի, Երևանի քաղաքապետի, Արցախի Հանրապետության ռազմահայրենասիրության, երիտասարդության, սպորտի և տուրիզմի նախարարության կողմից) և 1-ին փուլի հաշվետվությունները (ըստ Ձև 1-ի, Ձև 2-ի և Ձև 3-ի) ներկայացվում են Նախարարություն մինչև 2021 թվականի հուլիսի 8-ը: Նշված ժամկետից ուշ ներկայացված հայտերը չեն ընդունվում:
3. Մրցույթի 2-րդ` հանրապետական եզրափակիչ փուլին հարգելի պատճառներով մասնակցել չկարողացող ընտանիքի փոխարեն պետք է մասնակցի հաջորդ տեղը գրաված ընտանիքը:
4. Մրցույթի 2-րդ` հանրապետական եզրափակիչ փուլի ընդունելության օրը ընտանիքը հայտի հետ միասին բնօրինակներով մանդատային հանձնաժողովին է ներկայացնում՝

1) անձնագիրը (հոր, մոր),

2) ամուսնության վկայականը,

3) տեղեկանք բնակության վայրից` լուսանկարով,

4) երեխայի ծննդյան վկայականը։